
	[bookmark: nev]PACSIKA ZALÁN BORSA
pacsikaborsa@gmail.com
jogász
Osztatlan, 7. félév
Pázmány Péter Katolikus Egyetem
Jog- és Államtudományi Kar
	VISEGRÁDY RICHÁRD
[bookmark: _GoBack]visegrady.richard@gmail.com
jogász
Osztatlan, 7. félév
Pázmány Péter Katolikus Egyetem
Jog- és Államtudományi Kar


Témavezető:
	dr. Ráth Olivér Zoltán
megbízott oktató, PPKE JÁK




A fintech szektor szabályozásának kihívásai

Kulcsszavak: fintech; betétvédelem; pénzügyi rendszer; pénzügyi digitalizáció
Dolgozatunk általános megállapítása a vizsgált területtel kapcsolatban, hogy annak részletekbe menő, átfogó jogi szabályozása még nem történt meg, ugyanakkor az Európai Unió részéről egyre több, ilyen irányú jogalkotási kezdeményezés tapasztalható. A megfelelő jogi szabályozás kulcsfontosságú a fintech előnyeinek kihasználásához és a pénzügyi rendszer hosszú távú stabilitásának fenntartásához.
A fintech forradalmasítja a pénzügyi szektort, mely kihatással van mind a társadalmi berendezkedésre, mind a kapcsolódó gazdasági folyamatokra. A hagyományos bankok ezen hatásokra különböző mértékű gyorsasággal reagálnak, elmondható, hogy jelentős forrásokat igénylő beruházásokat valósítanak meg a különböző innovációk saját ökoszisztémájukba való implementálás érdekében., ez egyben újfajta versenyhelyzetet is teremt.
A fintech szektor egyik legkiemelkedőbb problémájaként a határokon átnyúló fintech szolgáltatók ügyfélvédelmével kapcsolatos hiányokat azonosítottuk, mely szoros összefüggésben áll, hovatovább súlyosbítja a hagyományos pénzügyi intézmények esetében jelenlévő azon veszélyt, hogy bedőlésük esetén a nemzeti betétvédelmi alapok korántsem lennének elegendőek az ügyfelek kártalanítására. Ennek orvoslása céljából tettünk részletekbe menő javaslatot egy, az Európai Unió szintjén megvalósítandó, uniós betétbiztosítási alap létrehozatalára, mely mind a hagyományos, mind a fintech szolgáltatókat megfelelő védelemmel látná el.



